Λίνας Κλέιζα

Ο Λίνας Κλέιζα (λιθουανική γλώσσα: Linas Kleiza, 3 Ιανουαρίου 1985) είναι Λιθουανός πρώην διεθνής καλαθοσφαιριστής και νυν τζένεραλ μάνατζερ της Λιέτουβος Ρίτας. Διαθέτοντας ύψος 2,03 μ. αγωνιζόταν στις θέσεις σμολ φόργουορντ και πάουερ φόργουορντ.

 Καριέρα 
 Πρώτα χρόνια 
Γεννήθηκε στις 3 Ιανουαρίου του 1985 στο Κάουνας της Λιθουανίας. Στα 16 του έφυγε για τις Η.Π.Α. και το Χριστιανικό Σχολείο Μοντρόουζ, από όπου αποφοίτησε το 2003. Έπαιξε στη λιθουανική εθνική ομάδα εφήβων με την οποία κατέκτησε τη 2η θέση στο παγκόσμιο πρωτάθλημα του 2003. Στη διοργάνωση ήταν πρωταγωνιστής και πρώτος σκόρερ, με μέσο όρο 29,1 πόντους και 58% ποσοστό ευστοχίας.Linas Kleiza Career Highlights

 Κολεγιακή καριέρα 
Ο Κλέιζα έπαιξε κολεγιακό μπάσκετ στο πανεπιστήμιο του Μιζούρι. Ψηφίστηκε στην καλύτερη 12άδα (Honorable Mention All-Big 12) από τους προπονητές όταν ήταν δευτεροετής.

 Στο NBA 
Επιλέχθηκε στο ντραφτ των Πόρτλαντ Τρέιλ Μπλέιζερς στο Νο. 27 και αγωνίστηκε στους Ντένβερ Νάγκετς στο NBA, κυρίως παρέχοντας στήριξη στον Κάρμελο Άντονι. Ωστόσο, την περίοδο εκείνη οργίασαν και οι φήμες περί μεταγραφής του.NBA Trade Rumors: Ron Artest to the Nuggets for Kleiza and Najera? Στις 17 Ιανουαρίου του 2008 ο Κλέιζα πέτυχε τους περισσότερους βαθμούς στην καριέρα του (41 πόντους) σε αγώνα με τους Γιούτα Τζαζ.Nuggets' Kleiza drops in 41 points in easy win over Jazz Ο μέσος όρος που σκόραρε ήταν 11,1 πόντους ανά αγώνα και το ποσοστό ευστοχίας έφτανε το 47%. Την επόμενη αγωνιστική περίοδο δεν είχε τόσο μεγάλες επιτυχίες, όπως τα προηγούμενα χρόνια.Karl enjoying Nuggets' time in sunshine

 Στην Ελλάδα 

Στις 10 Αυγούστου του 2009 ο Κλέιζα συμφώνησε με την ομάδα της Α1 στο ελληνικό πρωτάθλημα, τον Ολυμπιακό Πειραιώς για δύο χρόνια και για το ποσό των 12,2 εκατ. $.Sports.Yahoo.com Kleiza leaving Nuggets for Greece.ESPN.com Kleiza signs deal with Olympiakos. Επέστρεψε στο NBA (Τορόντο Ράπτορς) το 2010.

Το 2009 ανακηρύχθηκε κορυφαίος καλαθοσφαιριστής στη χώρα του στον ιστότοπο "krepsinis.net"Εξπρές, 28 Δεκεμβρίου 2009..

 Στο Τορόντο (ΝΒΑ) 

Τον Ιανουάριο του 2011, κι ενώ είχε ενταχθεί στο δυναμικό των Τορόντο Ράπτορς του NBA, υπέστη ρήξη μηνίσκου, μένοντας εκτός αγωνιστικής κατάστασης μέχρι τον Φεβρουάριο του 2012. Το καλοκαίρι του 2013 αφέθηκε ελεύθερος.

 Σε Τουρκία & Ιταλία 
Το καλοκαίρι του του 2013 έκλεισε 2ετές συμβόλαιο στην τουρκική Φενέρμπαχτσε Ούλκερ, με φημολογούμενη αμοιβή 3.3 εκ. ευρώ/έτος. Το 2014 μετακόμισε στην Αρμάνι Τζινς ΜιλάνοΥπέγραψε στην Αρμάνι ο Κλέιζα, gazzetta.gr, 21/07/2014.

 Με την εθνική ομάδα της Λιθουανίας 
Ο Κλέιζα αγωνίστηκε με την εθνική ανδρών της Λιθουανίας, στο Παγκόσμιο Πρωτάθλημα του 2006 και στο Ευρωμπάσκετ του 2007. Στην τελευταία διοργάνωση κατέκτησε χάλκινο μετάλλιο, ενώ αγωνίστηκε με την εθνική Λιθουανίας και στους Ολυμπιακούς Αγώνες του Πεκίνου το 2008.

 Εκτός παρκέ 
Ο Κλέιζα μετά από πολλά προβλήματα τραυματισμών και μη έχοντας βρει ομάδα από το 2015, αποσύρθηκε από την ενεργό δράση το 2016 σε ηλικία 31 ετών.

Μετά την απόσυρσή του, παρουσιάστηκε από την Λιέτουβος Ρίτας ως ο νέος αντιπρόεδρος και νέος Αθλητικός διευθυντής της ομάδας του Βίλνιους.

 Παραπομπές 

 Εξωτερικοί σύνδεσμοι 

  Kleiza, Linas, στατιστικά στον επίσημο ιστότοπο της EuroLeague. 

Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Εθνικής Λιθουανίας U20
Κατηγορία:Καλαθοσφαιριστές Εθνικής Λιθουανίας U19
Κατηγορία:Καλαθοσφαιριστές Εθνικής Λιθουανίας U16
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Ολίμπια Μιλάνου
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Λιθουανοί καλαθοσφαιριστές στο NBA